Hollywood-tähdetkin villiintyivät tästä ravinto- ja kauneustrendistä - MyStyle - Ilta-Sanomat
Hollywood-tähdetkin villiintyivät tästä ravinto- ja kauneustrendistä
Miranda Kerr käyttää joka päivä kookosöljyä.
Kookosöljyn suosio kasvaa. Hollywood-tähtien Miranda Kerrin, Demi Mooren ja Gwyneth Paltrow´n kerrotaan käyttävän sitä päivittäin ruoassa, mutta myös ulkoisesti kauneudenhoidossaan.
Trendin uskotaan olevan vahvistumassa. Kookosöljyllä ja muilla kookostuotteilla kuten maidolla ja jauholla on Expressenin mukaan parantavia terveysvaikutuksia.
Kookostuotteet ovat kevyempiä. Maito on kevyempi vaihtoehto ruoanlaittoon, ja kookossokeri on ravintorikkaampi kuin tavallinen sokeri. Kookoshiutaleissa on paljon proteiinia ja kookosvedessä mineraaleja sekä vitamiineja. Myös Demi uskoo kookosöljyn voimaan.
Suomalaisen asiantuntijan mukaan kookosrasvoista ei ole terveyshyötyä.
- Pienestä määrästä ei ole haittaa, mutta lisäksi pitäisi käyttää myös muita rasvanlähteitä kuten öljy ja pähkinät, kertoo laillistettu ravitsemusterapeutti Hanna Partanenhttp://www.iltasanomat.fi/haku/?search-term=Hanna%20Partanen
Suomalaisia on aikaisemmin varoiteltu, että kookosrasvat voisivat nostaa kolesterolia.
- Voi olla, että jonkun geeniperimä on sellainen, että kookosrasvat eivät vaikuta kolesteroliin. Määrä tekee tässäkin asiassa myrkyn, ravitsemusterapeutti Partanen jatkaa. Kookosöljyn suosio kasvaa myös vartalonhoidossa. Sen uskotaan pehmentävän ihoa.
Gwyneth Paltrow käyttää myös kookosöljyä.